Google (pretraživač)
Google pretraga (engleski: Google Search), često označavana kao Google Web pretraga ili samo Google, jeste Internet pretraživač u vlasništvu američke kompanije Google. To je najkorištenija pretraživačka aplikacija na cijelom World Wide Web-u, prihvatajući više od tri milijarde zahtjeva svaki dan. Redoslijed Google-ovih rezultata pretrage je baziran, djelomično, prema prioritetskom rangu zvanom "PageRank". Google pretraga omogućava različite opcije za prilagođene pretrage, koristeći Boolean operatore kao: isključenost ("-xx"), alternative ("xx ILI yy ILI zz"), te wildcards ("Winston * Churchill" returns "Winston Churchill", "Winston Spencer Churchill", etc.) Iste i druge opcije mogu biti ubačene na drugačiji način Naprednoj Pretraživačkoj stranici. Glavna svrha Google pretrage je da "ulovi" tekstove kod javno dostupnih dokumenata ponuđenih od web-servera, za razliku od drugih podataka, poput pretrage slika ili baza podataka. Originalno ga je razvio Larry Page sa Sergey Brinom, godine 1997. Google pretraga omogućava nekoliko mogućnosti pored pretrage riječi. Ovo uključuje sinonime, vremenske prognoze, vremenske zone, stanje na berzama, mape, podatke o zemljotresima, pregled filmova, aerodromskih termina, i sportskih rezultata. Postoje i specijalne mogućnosti za brojeve, datume i neke specifične forme, uključujući raspone, cijena, temperature, novca i pretvaranja mjernih jedinica, proračune, praćenje pošiljki, patenata, područnih kodova, te jezički prijevod. U junu 2011. Google je predstavio "Google Voice Search" za pretragu izgovorenih, radije nego ukucanih, riječi. U maju 2012. Google je predstavio Knowledge Graph (semantička pretraga) u SAD. Analiza frekvencije pretražnih pojmova može pokazivati ekonomske, socijalne i zdravstvene trendove. Podaci o učestalosti korištenja pretražnog pojma na Google su pokazali korelacije sa gripom i nivoima nezaposlenosti, a dobivaju se i podaci brže u odnosu na tradicionalne metode i ankete. Konkurenti Google-u su: Baidu i Soso.com u Kini; Naver.com i Daum Communications u Južnoj Koreji; Yandex u Rusiji; Seznam.cz u Češkoj; Yahoo! u Japanu, Tajvanu i Sjedinjenim Američkim Državama, kao i Bing i DuckDuckGo. Neke manje pretraživačke stranice nude sadržaje koji nisu dostupni na Google, npr., nesačuvavanje bilo koje informacije pomoću koje se korisnici prate.